روسییا ناتو-نون شرق سرحدلری اوچون بیرباشا تهدید دئییل.
آخار. آذ خبر وئریر کی، بونو بی بی سی تلویزییاسینا آچیقلاماسیندا ناتو باش کاتیبی ینس ایستولتنبرگ سؤیلهییب.
«بیز داها ادعالی روسییا و حربی گوجونو آرتیران موسکوا گؤروروک. اما روسییادان بیرباشا تهدید مشاهیده ائتمیریک. محض بونلارا گؤره بیز شرق سرحدلریمیزده ایلک دفعه حربچیلریمیزی یئرلشدیردیک. بیز روسییا ایله قارشیدورمایا چالیشمیریق و یئنی سویوق محاربه ایسته میریک»، – دئیه، او بیلدیریب.
قئید ائدک کی، ناتو ۲۰۱۶-جی ایلده اؤزونون شرق سرحدلرینین گوجلندیریلمهسی حاقیندا قرار قبول ائدیب. قرارا اساساً، بونون اوچون لیتوا، لاتوییا، ائستونییا و پولشایا علاوه حربی قوهلر یئرلشدیریلمهلیدیر. بو قوهلرین فورمالاشدیریلماسینی آلمانییا، بؤیوک بریتانییا، کانادا و آمئریکا حیاتا کئچیرهجک.
azb_Arab azb_Arab azb_Arab azb_Arab